(57) My Gebed Vir Die Week deur Bart | Bydraes | Woes - Kreatiewe platform vir Afrikaans
Titel: (57) My Gebed Vir Die Week
Bart Premium+ Lid
Datum gepubliseer: 07 Oct 2007
1.	Dankie dat ek met U in vrede kan leef. Dit is so maklik om nie in U te glo nie of vir U die skuld te gee vir dit wat verkeerd gaan. So baie mense soek die oorsake op die verkeerde plek of weet nie waar om na die waarheid te soek nie – Rom. 5:1
2.	Dankie dat U ons beskerm, ons seën, ons genadig is en ons in U sorg neem. Dit is die kragbron van ons bestaan, die kragbron wat ons nie kan sien en met ons vingers kan voel nie, maar wel kan ervaar – Num. 6:24-26
3.	Dankie dat U die Alfa en die Omega is, die Eerste en die Laaste, die Begin en die Einde. Dit is impak woorde wat ons sukkel om te verteer omdat ons nie ons lewens ten volle in U hande oorlaat nie. Ons wil altyd so bietjie mag in ons eie hande vashou, vir eie gewin en wil dit gebruik soos ons wil – Open. 22:12-13
1.	Leer ons meer om in vertroue te leef en die gawes wat aan ons gegee is, te deel, te beoefen en te vermeerder om so ‘n verskil te kan maak. Ons as christene verstaan ook net ten dele, maar ons sit met ‘n biblioteek vol beloftes wat ons net moet leer lees en vertrou – Die Bybel.
2.	Die wêreld soek na so baie oplossings, na ‘n plek om te ontsnap en standvastigheid – dit terwyl die oplossing bereikbaar is vir die wat glo. Maar, ons is baie keer deel van die groep wat so soekend is, leer ons om weer soos Petrus te glo – 1 Pet. 1:3-4
3.	Leer ons om net onsself te wees en met onsself in vrede te leef. Dan sal ons almal wat oor ons pad kom, met respek behandel. Ons is elkeen uniek en ‘n mens in eie reg.
Lees ander artikels deur Bart
AMEN. Dankie vir die weeklikse voedingsbron in jou gebede van die week. Ek pik elke korrel honger op.
12 jaar 3 maande 3 weke 5 dae 1 uur oud